

[image: ]

PROJEKTS uz 19.08.2026.

vēlamais datums izskatīšanai: Attīstības komitejā 09.09.2026.
domē: 24.09.2026.
sagatavotājs: Indra Murziņa
ziņotājs: Indra Murziņa

	LĒMUMS	
Ādažos, Ādažu novadā
				
2026. gada 24.septembrī 					Nr.«DOKREGNUMURS»	


Par Ādažu novada domes 28.12.2023. lēmuma Nr. 482 “Par detālplānojuma izstrādes uzsākšanu īpašumā “Freimaņu Strēlnieki”, Birzniekos” atcelšanu

[bookmark: _Hlk147091848][bookmark: _Hlk147099924]Ādažu novada pašvaldības dome izskatīja vārds, uzvārds (adrese, e-pasts; turpmāk – Iesniedzēja) 17.08.2026. iesniegumu (reģistrēts 17.08.2026. ar Nr. ĀNP/1-11-1/26/4807) ar lūgumu pārtraukt detālplānojuma izstrādi nekustamajam īpašumam “Freimaņu Strēlnieki”, Birzniekos (turpmāk – Detālplānojums) un nepagarināt darba uzdevuma termiņu.
Izvērtējot ar Detālplānojuma izstrādi saistītos apstākļus, konstatēts:
1. [bookmark: _Hlk152798955]Detālplānojuma izstrāde uzsākta, pamatojoties uz Ādažu novada domes 28.12.2023. lēmumu Nr. 482 “Par detālplānojuma izstrādes uzsākšanu īpašumā “Freimaņu Strēlnieki”, Birzniekos” ar mērķi pamatot degvielas uzpildes stacijas būvniecību un jauna ceļa pieslēguma izveidi valsts vietējam autoceļam V45 “Pievedceļš Gaujas tiltam”. 
2. [bookmark: _Hlk187352057]Detālplānojuma darba uzdevuma 9. punktā ir noteikts, ka darba uzdevuma derīguma termiņš ir divi gadi (tātad līdz 28.12.2025.). 
3. Detālplānojuma redakcija pašvaldībā nav iesniegta un ir saņemts lūgums nepagarināt darba uzdevumu derīguma termiņu, pamatojot ar būtiskām izmaiņām un ierobežojumiem, kas saistīti ar VSIA “Latvijas valsts ceļi” 28.03.2024. nosacījumiem Nr.4.3/5606 un plānoto autoceļu A1 un V45 krustojuma slēgšanu.
4. [bookmark: _Hlk187353244]Teritorijā, kurā ir atļauts izstrādāt Detālplānojumu, šobrīd ietilpst nekustamais īpašums “Freimaņu Strēlnieki” ar kadastra Nr. 80440040111, kas sastāv no zemes vienības "Freimaņu Strēlnieki", Birznieki, Ādažu pag., Ādažu nov., ar kadastra apzīmējumu 80440040641 un divām būvēm (dzīvojamā māja ar kadastra apzīmējumu 80440040111001 un kūts ar kadastra apzīmējumu 80440040111002). Nekustamais īpašums ir ierakstīts Ādažu pagasta zemesgrāmatas nodalījumā Nr. 100000191789 un pieder Iesniedzējai. 
5. Pašvaldību likuma 4.panta pirmās daļas 15. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi.
6. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
7. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.
8. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.
9. Administratīvā procesa likuma 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.
10. [bookmark: _Hlk187350959]Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
Pamatojoties uz iepriekš minēto un Pašvaldību likuma 4.panta pirmās daļas 15. punktu, Teritorijas attīstības plānošanas likuma 12.panta trešo daļu, Administratīvā procesa likuma 70.panta trešo daļu, 83.pantu, 85.panta otrās daļas 2.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kā arī ņemot vērā domes Attīstības komitejas 09.09.2026. atzinumu, Ādažu novada pašvaldības dome
NOLEMJ:
1. Atcelt Ādažu novada domes 28.12.2023. lēmumu Nr. 482 “Par detālplānojuma izstrādes uzsākšanu īpašumā “Freimaņu Strēlnieki”, Birzniekos”.
2. Uzdot pašvaldības Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un paziņojumu par lēmuma atcelšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē www.adazunovads.lv. 
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@IDRV
@TPN
@Īpašniecei: vārds, uzvārds, p.k., adrese, e-pasts.

Indra Murziņa, 20203786

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




